als_Latn dik_Latn sag_Latn
(konica.al) – Presidenti, Hashim Thaçi ka përsëritur se ushtria e Kosovës do të bëhet në bashkë-rendim me Shtetet e Bashkuara të Amerikës.
Ai ka paralajmëruar dorëheqje në rast se Kuvendi i Kosovës nuk e kalon draft-ligjin presidencial për shndërrimin e Forcës së Sigurisë së Kosovës në ushtri.
“Ushtria e Kosovës do të bëhet në koordinim me faktorët relevantë ndërkombëtarë. Kanë qenë të konsultuar dhe të informuar për të gjithë procesin”, ka thënë Thaçi.
Kreu i shtetit të Kosovës ka bërë me dije se për një gjë të tillë janë konsultuar edhe kryeministri si dhe krye-kuvendari i Kosovës.
“Si komandant suprem i Forcave të Armatosura të Kosovës vlerësoj se kjo çështje duhet të mbyllet njëherë e përgjithmonë”, ka thënë Thaçi teksa i është përgjigjur pyetjes nëse presidenti ka të drejtë të ngrejë çështje të tilla.
als_Latn als_Latn als_Latn als_Latn als_Latn